《惜红衣·和六和辞郑大登高约韵。郑园高不可攀，余亦惮行。登高而怯高，老可知矣》
清代·杨玉衔

孟帽辞风，陶园涉日。漫夸筋力。看菊缘悭，裁筒羡杯碧。

山鸿海燕，同逆旅、光阴为客。甘寂。蜗屈一庐，作权时将息。

相逢柳陌。张绪当年，芳馨竞声藉。游鞭指路去国。

各南北。孰惜插萸人老，犹叹劫尘亲历。■翠微凝望，吟兴比浓茶色。

作者简介：1869-1943，字懿生，号铁夫、季良、鸾坡，以号行，广东香山人。光绪二十七年（1901）举人，三十年（1904）考取内阁中书。官广西知府。民国间曾任无锡国专词学教授及香港广州大学、国民大学教授。曾从朱祖谋学梦窗，后即以笺释吴文英的《梦窗词》扬名词坛。著有《抱香室词钞》、《梦窗词笺》等。晚年蛰居香港之青山，以著述自娱。